የተባበሩት መንግስታት የልማት ፕሮግራም በኢትዮጵያ ስራ ፈጣሪዎችን ሸለመ
—የተባበሩት መንግስታት የልማት ድርጅት በኢትዮጵያ በስራ ፈጠራ የላቀ ውጤት ላስመዘገቡ ስድስት ሰዎች ከ5 ሺህ እስከ 20 ሺህ የአሜሪካን ዶላር ሸለመ ።ተሸላሚዎቹ ከ12 ሺህ ተወዳዳሪዎች ውስጥ የላቀ ውጤት ያስመዘገቡ ሲሆኑ ለአካባቢ ጥበቃ፣ ህብረተሰቡን ተጠቃሚ የሚያደርግና ለኢኮኖሚው እድገት አስተዋፅኦ የሚያደርጉ ስራዎችን ፈጥረዋል በሚል ነው ።በዚህም በከተማ ስራ ፈጠራ፣ በገጠር ስራ ፈጠራ በአነስተኛና ጥቃቅን ኢንተርፕራይዝ ስራ ፈጠራ፣ አካባቢን በመጠበቅ ላይ የተመሰረተ ስራ ፈጠራ፣ ምርጥ የወንድና የሴት ስራ ፈጣሪዎች እንዲሁም  የአመቱ ምርጥ ስራ ፈጣሪ በሚሉ ዘርፎች ተመርጠው ተሸልመዋል።ጠቅላይ ሚኒስትር ኃይለማርያም ደሳለኝ ከድህነት ለመውጣት ቆርጠን እስከተነሳን ድረስ ድህነትን አሸንፈው የሚወጡ ሰዎችን ማበረታታት እና እውቅና መስጠት ግድ ነው ብለዋል ። የተመድ የልማት ድርጅት ተወካይ ሚስተር አውጅን አውሱ በበኩላቸው በኢትዮጵያ ለስራ ፈጣሪዎች ከሚደረገው ድጋፍ አንጻር በኢትዮጵያ ስራ ፈጣሪ መሆን ከፍተኛ ጠቀሜታ እንዳለው አስገንዝበዋል ሲል ኤፍ.ቢ.ሲ ዘግቧል ።